|  |  |
| --- | --- |
| **RAPORTI I VLERËSIMIT TË NDIKIMIT** |  |
| **EMËRTIMI I PROPOZIMIT TË POLITIKËS** | Projektligj “Për disa shtesa dhe ndryshime në Ligjin nr. 10440, datë 07.07.2011 “Për vlerësimin e ndikimit ne mjedis” i ndryshuar” |
| **MINISTRIA UDHËHEQËSE** | Ministria e Turizmit dhe Mjedisit |
| **FAZA E POLITIKËS/VLERËSIMIT TË NDIKIMIT** |  Në proces |
| **BURIMI I PROPOZIMIT TË POLITIKËS** | I brendshëm dhe transpozim i Direktivës së BE-së Për vlerësimin e efekteve në mjedis të disa projekteve publike dhe private 2011/92/EU amenduar me Direktivën 2014/52/EU |
| **DIREKTIVË/RREGULLORE E BE-së** | Direktiva e BE-së Për vlerësimin e efekteve në mjedis të disa projekteve publike dhe private 2011/92/EU amenduar me Direktivën 2014/52/EU  |
| **PUBLIKIMET DHE STRATEGJITË E LIDHURA** | S’ka  |
| **DATA E KONSULTIMIT PUBLIK** | 08.01.2020 |
| **DATAE VLERËSIMIT TË NDIKIMIT**  | XX.XX.2019 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | Po, datë 24.02.2020 |
| **NUMRI I VLERËSIMIT TË NDIKIMIT** | 2020 – MTM- Nr. XXX |
| **TE DHËNA KONTAKTI****(EMRI, E-MAIL, NUMRI I TELEFONIT TË PERSONIT TË KONTAKTIT)** | Ilda Cela*e-mail*: Ilda.Cela@turizmi.gov.al *tel:* 0682081232Ergis Tafalla*email:* Ergis.Tafalla@turizmi.gov.al*tel:* 0694086590Vilma Kola*email:* *Vilma.Kola@turizmi.gov.al* |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*Problematikat me të cilat haset procesi i Vlerësimit të Ndikimit në Mjedis (VNM) kanë të bëjnë me faktin se vetë procesi i VNM-së ende nuk kryhet sistematikisht para miratimit dhe fillimit të projekteve nga autoritet përgjegjëse për miratimin e zhvillimit (lejet zhvillimore, lejet e ndërtimit, lejet minerare, etj.). Konsultimet publike, aksesi në informacion dhe bashkëpunimi me organizatat e shoqërisë civile janë përmirësuar ndjeshëm, por ndërhyrja e qeverisë është e domosdoshme, pasi duhet të parashikohen në legjislacionin specifik të drejtat e publikut për informacion dhe për t’ju drejtuar gjykatës për çështjet mjedisore. Procesi i VNM është përmirësuar, por për sektorët e hidrocentraleve dhe minierave, si dhe projekteve që janë subjekt koncensioni, ky proces duhet të forcohet në mënyrë të konsiderueshme dhe kërkon ndërhyrjen e qeverisë.Shqipëria ka bërë përparim drejt përmbushjes së kritereve për hapjen e negociatave për anëtarësim në BE, por gjithsesi një nga rekomandimet e BE-së për nisjen e këtij procesi është nevoja për të siguruar pajtueshmërinë këtij procesi me legjislacionin e BE-së për VNM-në. Si rrjedhojë arsyeja thelbësore e ndërhyrjes së qeverisë nëpërmjet politikës që propozohet konsiston pikërisht në përafrimin e plotë të legjislacionit të brendshmë me dispozitat e Direktivës së BE-së, Për vlerësimin e efekteve në mjedis të disa projekteve publike dhe private 2011/92/EU, amenduar me Direktivën 2014/52/EU. |
| **OBJEKTIVAT***Cilat janë objektivat dhe efektet e synuara të propozimit?* Politikat për të përforcuar detyrimet që lidhen me realizimin e procesit të VNM-së në harmoni me legjislacionin e posacëm të BE-së.* Kjo politikë do të kontribuojë në përmbushjen e detyrimeve të Shqipërisë për të raportuar mbi procesin e VNM-së dhe shkallën e përputhshmërisë;
* Kjo politikë do të kontribuojë në përmbushjen e detyrimeve të procesit të VNM-së për projektet publike dhe private, të cilat përpara vendimit për dhënien ose jo të miratimit të zhvillimit nga Autoriteti përgjegjës, t’i jenë nënshtruar këtij procesi, dhe në varësi të projektit, të jetë përmbushur detyrimi për tu pajisur me Deklaratë Mjedisore ose Vendim për VNM paraprake, përpara miratimit të zhvillimit të tij;
* Kjo politikë gjithashtu synon të sigurojë pjesëmarrjen e hershme të publikut në procedurat e vendimmarrjes mjedisore;
* Kjo politikë gjithashtu synon forcimin e sistemit të monitorimit, duke orientuar zhvilluesin të monitorojë ndikimet në mjedis gjatë ndërtimit dhe zbatimit të projekteve publike dhe private.
* Kjo politikë synon gjithashtu ndërgjegjësimin me përgjegjësitë dhe detyrimet e zhvilluesve të projekteve për t’ju nështruar procesit të VNM-së, si dhe respektimin e kushteve të përcaktuara ne Deklaratën Mjedisore apo Vendimin për VNM paraprake.
* Kjo politikë synon forcimin e sistemit të kontrollit për ndjekjen me përpikmëri të procesit të VNM-së për projektet publikë dhe private, nëpërmjet vendosjes së sanksioneve në rast moszbatimi të detyrimeve ligjore.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Për arritjen e objektivave të politikës janë marrë në konsideratë opsionet e mëposhtme:* **Opsioni 0 (*status quo)*:** - nuk do të ndërhyjmë me ndryshim apo politikë të re, duke vijuar me kuadrin ekzistues ligjor; Ky opsion lë të parregulluar disa aspekte të vlerësimit të ndikimit në mjedis, të projekteve publike dhe private, perpara se ato të marrin miratimin nga autoritetit përgjegjës;
* **Opsioni 1**: ndryshimi i ligjit ekzistues “Ligji nr. 10440, datë 07.07.2011 “Për vlerësimin e ndikimit në mjedis” të ndryshuar;

**- Opsioni 2:** Hartimi i një ligji të ri “Për vlerësimin e ndikimit në mjedis”.  |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.***Ndikimet ekonomike** të opsionit të preferuar do të përfshijnë kostot e drejtpërdrejta për sektorin publik e privat (AKM, procesi i vet-monitorimit). *Kostot e drejtpërdrejta për sektorin publik* do të shoqërohen me kalimin drejt paraqitjes së kërkesave të reja dhe kostove të vazhdueshme për përmbushjen e përgjegjësive në funksion të zbatimit të kërkesave për monitorimin e ndërtimit dhe operimit të projekteve publik dhe privat në territorin e Republikës së Shqipërisë. Do të ketë rritje të të ardhurave në Buxhetin e Shtetit në varësi të gjobave që do të vendosen në rastet e mos respektimit të kushteve të përcaktuara ne Deklaratën Mjedisore apo Vendimin për VNM paraprake, apo ndaj personave që zhvillojnë projektin pa ju nënshtruar procesit të VNM-së. Do të ketë gjithashtu edhe *disa lloje ndikimesh jo të drejtpërdrejta ekonomike* të mundshme referuar monitorimit te zbatimit të kushteve të Deklaratës Mjedisore apo Vendimit për VNM paraprake, që do të ndikojë në përmirësimin e cilësisë e trupave ujor, cilesinë e ajrit, si dhe kontaminimin e tokës dhe ujërave nëntokësore. Kjo gjë do të sjellë përmirësim të cilësisë së mjedisit duke minimizuar ndotjen e shkaktuar nga zbatimi i projekteve publike apo private, ulje të ndikimeve të dëmshme në shëndetin e njeriut, si dhe rritje të turizmit në Shqipëri. **Ndikimi mjedisor** i *drejtpërdrejtë m*e përmirësimin e cilësisë se mjedisit dhe minimizimin e ndotjes së shkaktuar nga zhvillimi i projekteve publike dhe private, kryesisht në sektorin e hidrocentraleve dhe minierave, do të kemi një rritje të larmisë biologjike në Republikën e Shqipërisë dhe përmirësim të cilësisë së habitateve natyrore; Përmirësimin e cilësisë së mjedisit të tërësi. Politika gjithashtu mund të sjellë edhe disa *ndikime mjedisore jo te drejtperdrejta*, duke perfshirë krijimin e mundësive për zhvillimet e eko-turizmi, si dhe është identifikuar si **ndikim social** *jo i drejtpërdrejtë* përmirësimi i cilësisë së jetës në qendrat urbane dhe rurale ku zhvillohen projektet publike dhe private, kryesisht ato në sektorin e hidrocentraleve dhe minierave në zona me rëndësi natyrore, si dhe rritja e vendeve atraktive per turistet dhe vizitoret.. |
| **ARSYETIMI I OPSIONIT TË PREFERUAR***Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni i preferuar është përzgjedhur Opsioni 1, ndryshimi i ligjit nr. 10440, datë 07.07.2011 “Për vlerësimin e ndikimit në mjedis”, të ndryshuar, pas analizës e vlerësimit të boshllëqeve ligjore,k u janë identifikuar ndërhyrjet që duheshin bërë në përputhje me kërkesat e direktivës përkatëse të VNM-së.. Me reflektimin e tyre në ligjin ekzistues të vitit 2011 u pa që ndryshimet e bëra nuk përbënin më shumë se 50% të dispozitave të ligjit, kështu që u konkludua që opsioni që do të zgjidhej ishte rishikimi i ligjit dhe jo hartimi i një ligji të ri. Me ligjin aktual, është vlerësuar se situata aktuale e zbatimit të legjislacionit në fuqi për VNM-në, nuk do të sillte përmirësime sa i takon pjesës së koordinimit ndërinstitucional dhe ndarjes së drejtë të përgjegjësive mes aktorëve të përfshirë në procesin e VNM-së, përfshirë autoritetet përgjegjëse për miratimin e zhvillimit të një projekti publik apo privat, gjë që do të çonte në përkeqësimin e cilësisë së mjedisit në Shqipëri, në mungesën e një sistemi të mirëfilltë monitorimi për projektet publike apo private gjatë fazës së zbatimit të tyre në terren, si pasojë do të kemi paaftësi në marrjen e masave të duhura për shmangien apo minimizimin e ndikimeve të rëndësishme negative në mjedis, që në fazën e projektimit. Për më tepër nuk do të arrinim përmbushjen e detyrimeve në kuadër të përafrimit të rekomandimeve të BE për të transpozuar 100 % direktivën përkatëse të VNM.**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit.** **Ne 000 leke**

|  |  |  |
| --- | --- | --- |
| **2020**  | **2021** | **2022** |
| **900**  | **700** | **1,000** |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*MTM në bashkëpunim me AKM, ka kryer tre takime teknike-konsultative të grupit të punës. Në përfundim të këtij procesi konsultativ, grupi i punës ka përcjellë pranë MTM-së draft ligjin për ndryshimin e ligjit ekzistues për vlerësimin e ndikimit në mjedis.Më datë 8.01.2020 projektligji “Per disa shtesa dhe ndryshime ne Ligjin nr. 10440, datë 07.07.2011 “Për vlerësimin e ndikimit në mjedis”, të ndryshuar, së bashku me dokumentacionin shoqërues janë publikuar për konsultim publik në Regjistrin Elektronik të Konsultimit Publik në faqen zyrtare të internetit:<http://konsultimipublik.gov.local:8888/PublicReports/Details/250>Gjithashtu janë kryer disa takime me grupet e interesit ku janë diskutuar të gjitha nenet e projektligjit, për të cilat u ra parimisht dakord me objektivat e vendosura, ndryshimet e propozuara dhe u bënë disa sugjerime sa i takon përkufizimeve, të cilat janë marrë parasysh dhe janë trajtuar në projektligj. |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi dhe monitorimi do të realizohen sipas përcaktimeve të dispozitave të projektligjit për vlerësimin e ndikimit në mjedis, si dhe me miratimin e akteve nënligjore që do të miratohen në zbatim të këtij ligji.Agjencia Kombëtare e Mjedisit dhe struktura inspektuese për mjedisin në AKM do të bashkëpunojnë për të kryer këtë proces (monitorimin e ndikimeve të rëndësishme negative në mjedis dhe zbatimin e masave për shmangien apo minimizimin e këtyre ndikimeve), ndërsa Ministria përgjegjëse për mjedisin do të monitorojë në vijimesi procesin, do të analizojë raportet dhe gjetjet e rekomandimet kryesore të tyre, si dhe do t’i përdorë ato për hartimin/rishikimin në kuadër të përmirësimit të politikave për menaxhimin dhe monitorimin e ndikimeve të rëndësishme negative në mjedis dhe zbatimin e masave për shmangien apo minimizimin e këtyre ndikimeve nga projektet publike dhe private. |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Me miratimin e ligjit nr. 10440, datë 7 korrik 2011, Për Vlerësimin e Ndikimit në Mjedis, është arritur transpozimi pothuajse i plotë i Direktivës 2011/92/EU e Parlamentit Evropian dhe e Këshillit e datës 13 dhjetor 2011 “Për vlerësimin e ndikimeve që shkaktohen në mjedis nga projekte publike dhe private”, të ndryshuar me Direktivën 2014/52/EU e Parlamentit Evropian dhe e Këshillit e datës 16 prill 2014. Më pas, për të arritur transpozimin e plotë të kësaj direktive, në zbatim të këtij ligji dhe me synim transpozimin e plotë të kësaj direktive janë miratuar aktet nënligjore si: VKM nr. 686, datë 29 korrik 2015 "Mbi miratimin e rregullave, përgjegjësive dhe afateve për zhvillimin e procedurës së vlerësimit të ndikimit në mjedis"; VKM nr. 247 date 30.04.2014 “Për përcaktimin e rregullave, të kërkesave e të procedurave për informimin dhe përfshirjen e publikut në vendimmarrjen mjedisore”; VKM nr. 598, datë 01.07.2015 “Për përcaktimin e rregullave dhe të procedurave për vlerësimin e ndikimit në mjedisin ndërkufitar”; VKM nr. 912, datë 11.11.2015 “Për miratimin e Metodologjisë Kombëtare për hartimin e raporteve të vlerësimit të ndikimit në mjedis”. Por kjo direktivë pësoi ndryshime nga Direktiva 2014/52/EU, ndryshime të cilat konsistonin në prezantimin e elementeve më strikte të cilësisë së VNM dhe në procedura më të thjeshta të vlerësimit mjedisor. Shtetet Anëtare duhet t’i zbatonin këto rregulla jo më vonë se 16 maj 2017. Ndryshimet e fundit në Direktivën e VNM ende nuk janë adresuar në legjislacionin shqiptar, por masat ligjore që do të sigurojnë transpozimin e Direktivës së amenduar 2014/52/BE janë parashikuar në PKIE 2019 – 2021 (miratuar me VKM nr. 201, datë 10.4.2019 “Për miratimin e Planit Kombëtar për Integrimin Evropian 2019-2021” ndër prioritetet për kapitullin 27- Mjedisi. Miratimi i këtyre masave tyre është parashikuar brenda vitit 2019, me synim transpozimin e plotë të Direktivës së amenduar 2014/52/ BE, si dhe do të adresojë edhe çështjet e ngritura ndër vite në Progres Raportet e BE, pasi problemet me legjislacionin dhe procesin e VNM-së kanë qenë pjesë e rëndësishme e të gjitha Raporteve të Progresit. Pas përfundimit të vlerësimit të pajtueshmërisë së këtyre ligjeve me kuadrin ligjor të BE-së, bëhen rekomandime për procesin e rishikimit të këtyre ligjeve kombëtare në mënyrë që të përcaktohet nëse ka nevojë të ndryshohet ose të hartohet akti i ri ligjor i legjislacionit që rregullon procesin e vlerësimit të ndikimit në mjedis

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Edhe pse ka zhvillime të dukshme në zbatimin e masave të nevojshme për parandalimin, reduktimin, zbutjen, minimizimin e ndikimeve negative ose rritjen e ndikimeve pozitive mbi mjedisin, gjatë zbatimit të projekteve publike/private, vlerësohet se ende Shqipëria haset me ndikime të rëndësishme negative në mjedis, të shkaktuara nga zbatimi i projekteve publike dhe private, kryesisht të projekteve në sektorin e hidrocentraleve/energjisë dhe minierave në zona me rëndësi natyrore.

Vitet e fundit është konstatuar se ka një interes në rritje për zhvillimin e këtij sektori, i cili prek ekosistemet dhe mjedisin në përgjithësi nga zhvillimi i projekteve publike dhe private në këtë sektor. Gjatë vitit 2019, kemi evidentuar se i janë nënshtruar vlerësimit të ndikimit në mjedis rreth 40 projekte në sektorin e hidrocentraleve dhe rreth 50 projekte në sektorin minierar në zona me rëndësi natyrore.

Përvec numrit të ulët të projekteve që i janë nënshtruar VNM-së, është konstatuar si problem gjithashtu se procesi i VNM-së nuk kërkohet të kryhet gjithmonë përpara se Autoritet përgjegjëse të marrin vendimin e tyre për miratimin apo jo aktit (konvencion, leje zhvillimore, etj.) të miratimit për zhvillimin e projektit;

Si rezultat, dëmet e rëndësishme në mjedis që mund të vijnë nga zhvillimi i projekteve publike apo private, kryesisht në sektorin e hidrocentraleve dhe minierave, do të prekin të gjithë sipërfaqen e Republikës së Shqipërisë, kryesisht Zonat e Vecanta të Ruajtjes.

Parë në këndvështrimin mjedisor të ndikimit të zhvillimit të këtij sektori, është vlerësuar se për miratimin /zbatimin e këtyre projekteve ka **një moskoordinim ndërinstitucional** me autoritetet e miratimit të zhvillimit për projektet që duhet ti nënshtrohen procesit të VNM, si dhe ka **një nivel të ulët të sistemit të vetëmonitorimit** të ndikimeve të rëndësishme negative në mjedis dhe **mos zbatim rigoroz të masave** për shmangien apo minimizimin e këtyre ndikimeve nga projektet publike dhe private.

Kjo problematike vlerësojmë se vjen si rezultat i **paqartësisë në ligj në detyrimet ligjore/përgjegjësitë** për vlerësimin e ndikimit në mjedis, të autoriteteve përgjegjëse për miratimin e zhvillimit për një projekt publik ose privat,të cilat, përpara vendimit për dhënien ose jo të miratimit të zhvillimit, duhet të sigurohen që projekti t’i jetë nënshtruar procesit të VNM-së dhe, në varësi të projektit, të jetë pajisur me Deklaratë Mjedisore ose Vendim për VNM paraprake;

Kjo situatë sjell neglizhencën e autoriteteve për zbatimin rigoroz të parashikimeve ligjore në fushën e VNM-së, përshirë edhe monitorimin e zbatimit të tyre.

Vlerësojmë se kjo neglizhencë vjen edhe për faktin se ka ende **boshllëqe në legjislacionin përkatës të VNM-së, kryesisht në përcaktimin e kundërvajtjeve administrative** dhe sanksioneve në rast të mos zhvillimit të procedurës së VNM-së apo shkeljes së kushteve të përcaktuara në Deklaratën Mjedisore ose Vendimin për VNM paraprake në varësi të projektit.

Gjithashtu, nga ndryshimet e legjislacionit në fuqi evropian në fushën e VNM-së është konstatuar se disa **nga kërkesat e fundit nuk janë transpozuar në legjislacionin tonë**, për ta bërë sa më të plotë dhe të qartë procesin e vlerësimit të ndikimit në mjedis dhe të zbatueshëm nga autoritetet përgjegjëse.

Ky problem prek grupet e interesit, sic janë: qytetarët (përfshirë vizitorë, turistë) / Qeveria (Bashki, MTM, AKM, AKZM) / biznesi (eko-turizmi)/ shoqëria civile (shoqata për mbrojtjen e biodiversitetit, shkencëtarë)/ pra, grupet e interesit të prekura përfshijnë institucionet e varësisë së Ministrisë përgjegjëse për mjedisin, Bashkitë dhe OJF-të mjedisore qendrore e vendore të specializuara në fushën e mbrojtjes së mjedisit.

Nga sa u parashtrua dhe u analizua më sipër, për të përmirësuar situatën në vend të realizimit të procesit te VNM-së nga të gjitha projektet publike/private si dhe të zbatimit të kërkesave të lëgjislacionit në fuqi për VNM-në, gjykohet e arsyeshme përditësimi i kuadrit rregullator ekzistues, si metoda më efektive e zgjidhjes së problemeve të konstatuara.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Nevoja për ndërhyrje e qeverisë lind duke iu referuar detyrimeve të vendit tonë për raportimin si dhe përmbushjen e rekomandimeve te BE-së për hartimin e politikave më të plota për parandalimin e ndotjes dhe mbrojtjen e mjedisit. Kjo realizohet nëpërmjet përditësimit të legjislacionit në fushën e mbrojtjes së mjedisit në përgjithësi dhe ai për vlerësimin e ndikimit në mjedis në vecanti, në përputhje të plotë me parashikimet e kuadrit ligjor përkatës evropian, nëpërmjet transpozimit të kërkesave të direktivave në këto fusha.

Megjithatë, nga zbatimi i legjislacionit të VNM-së është konstatuar se mbetet i paqartë parashikimi ligjor që lidhet me detyrimin e autoriteteve përgjegjëse për miratimin e zhvillimit për projektet publike apo private që duhet t’i nënshtrohen që në fazën fillestare të projekt idesë procesit të VNM-së, përpara se të aplikojnë për të marrë miratimin përfundimtar pranë autoriteteve për miratimin e zhvillimit.

Në këtë këndvështrim, është vlerësuar se është e paqartë se cili është legjislacioni i zbatueshëm për zhvillimin e projekteve publike dhe private, si dhe legjislacioni për VNM-në ka nevojë për një transpozim sa më të plotë me legjislacionin evropian në këtë fushë.

Nga sa më sipër, është parë e nevojshme ndërmarrja e një politike në legjislacionin në fuqi të vlerësimit të ndikimit në mjedis, me qëllim trajtimin e cështjeve të mëposhtme:

* Përmbushjen e detyrimeve të Shqipërisë për të raportuar mbi procesin e VNM-së dhe shkallën e përputhshmërisë;
* Detyrimin për nënshtrimin e procesit të VNM-së për projektet publike dhe private, të cilat përpara vendimit për dhënien ose jo të miratimit të zhvillimit nga Autoriteti përgjegjës, t’i jenë nënshtruar këtij procesi, dhe në varësi të projektit, të jetë përmbushur detyrimi për tu pajisur me Deklaratë Mjedisore ose Vendim për VNM paraprake, përpara miratimit të zhvillimit të tij;
* Sigurimin e pjesëmarrjes së hershme të publikut në procedurat e vendimmarrjes mjedisore;
* Forcimin e sistemit të monitorimit, duke orientuar zhvilluesin të monitorojë ndikimet në mjedis gjatë ndërtimit dhe zbatimit të projekteve publike dhe private.
* Ndërgjegjësimin me përgjegjësitë dhe detyrimet e zhvilluesve të projekteve për t’ju nështruar procesit të VNM-së, si dhe respektimin e kushteve të përcaktuara ne Deklaratën Mjedisore apo Vendimin për VNM paraprake.
* Forcimin e sistemit të kontrollit për ndjekjen me përpikmëri të procesit të VNM-së për projektet publikë dhe private, nëpërmjet vendosjes së sanksioneve në rast moszbatimi të detyrimeve ligjore.

Kjo ndërhyrje lidhet me objektivin e qeverisë së Shqipërisë drejt përmbushjes së kritereve për hapjen e negociatave për anëtarësim në BE, duke synuar përafrimin e plotë të legjislacionit kombëtar me direktivën përkatëse të paraqitura në nivel kombëtar në Planin Kombëtar të Integrimit Evropian.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Politika e propozuar për rishikimin e ligjit të VNM-së synon:

* Përmbushjen e detyrimit të Shqipërisë për të raportuar mbi procesin e VNM-së dhe shkallën e përputhshmërisë;
* Të sigurojë pjesëmarrjen e hershme të publikut në procedurat e vendimmarrjes mjedisore;
* Forcimin e sistemit të monitorimit, duke orientuar zhvilluesin të monitorojë ndikimet në mjedis gjatë ndërtimit dhe zbatfimit të projekteve publike dhe private.
* Ndërgjegjësimin me përgjegjësitë dhe detyrimet e zhvilluesve të projekteve për t’ju nështruar procesit të VNM-së, si dhe respektimin e kushteve të përcaktuara ne Deklaratën Mjedisore apo Vendimin për VNM paraprake.
* Forcimin e sistemit të kontrollit për ndjekjen me përpikmëri të procesit të VNM-së për projektet publikë dhe private, nëpërmjet vendosjes së sanksioneve në rast moszbatimi të detyrimeve ligjore.

Realizimi i këtyre objektivave do të arrihet nëpërmjet:

* + Përafrimit të plotë të dispozitave të Direktivës së BE-së për Për vlerësimin e efekteve në mjedis të disa projekteve publike dhe private 2011/92/EU amenduar me Direktivën 2014/52/EU;
	+ Përcaktimit të kundërvajtjeve administrative dhe sanksioneve në rast të mos zhvillimit të procedurës së VNM-së apo shkeljes së kushteve të përcaktuara në Deklaratën Mjedisore ose Vendimin për VNM paraprake në varësi të projektit.
	+ Ngritjes së sistemit të vetmonitorimit të ndikimeve në mjedis gjatë ndërtimit dhe zbatimit të projekteve publike dhe private;

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Gjatë analizës që është kryer nga Ministria e Turizmit dhe Mjedisit, me mbështetjen e PNUD, janë shqyrtuar tre opsionet e mëposhtme:

* **Opsioni i status quo-së (0)** implikon mbajtjen në fuqi të ligjit aktual për Vlerësimin e Ndikimit në Mjedis. Nisur nga legjislacioni në fuqi për mbrojtjen e mjedisit dhe ai për vlerësimin e ndikimit në mjedis dhe monitorimin e zbatimit të tij që nga periudha e hyrjes në fuqi të këtij legjislacioni, është konstatuar se ligji aktual për vlerësimin e ndikimit në mjedis është i paqartë sa i takon pjesës së koordinimit ndërinstitucional dhe ndarjes së drejte të përgjegjësive mes aktorëve të përfshirë në procesin e miratimit të zhvillimit të projekteve;

Panvarësisht faktit se ligji aktual ka transpozuar pjesën më të madhe të legjislacionit evropian, është vlerësuar se mbajtja në fuqi e ligjit aktual do të vazhdojë të implikojë autoritetet përgjegjëse, të cilët do të vijojnë me neglizhencën e tyre të zbatimit të detyrimeve ligjore të procesit të VNM-së, për shkak të paqartësisë së kërkesave të legjislacionit; me mungesën e një sistemi të mirëfilltë monitorimi për projektet që zhvillohen pasi i janë nënshtruar procesit te VNM-së dhe kanë marre miratimin e zhvillimit nga autorietet përgjegjëse, paqartësi në përcaktimin e institucioneve përgjegjëse për miratimin e zhvillimit të projektit dhe monitorimin.

Për sa më sipër, funksionimi i ligjit aktual, nuk do të sillte përmirësime të situatës aktuale mjedisore për shkak të paaftësisë në marrjen e masave të duhura për shmangien apo minimizmin e ndikimeve të rëndësishme negative në mjedis. Për më tepër nuk do të arrinim përmbushjen e detyrimeve në kuadër të përafrimit të rekomandimeve të BE për të transpozuar 100 % direktivën përkatëse të vlerësimit të ndikimit në mjedis, si dhe transpozimin në masën 100% me direktivën e BE për Shpendët.

**Opsioni 1** implikon bërjen e disa ndryshimeve në ligjin ekzistues, për të adresuar ndryshimet fundit e legjislacionit në fuqi evropian në fushën e VNM-së, për të cilat vlerësohet se ato mund të transpozohen në legjislacionin tonë duke përditësuar ligjin aktual të VNM-së. Opsioni 1 merret në konsideratë bazuar edhe në nevojën për ta bërë sa më të plotë dhe të qartë procesin e vlerësimit të ndikimit në mjedis dhe të zbatueshëm nga autoritetet përgjegjëse me qëllim përmirësimin e cilësisë së mjedisit si dhe qartësimin e organeve që do të menaxhojnë dhe monitorojnë një projekt publik ose privat. Për pasojë, është e nevojshme ndërhyrja në këtë politikë nëpërmjet rishikimit të ligjit ekzistues.

**Opsioni 2** do të implikonte hartimin e një ligji të ri për vlerësimin e ndikimit në mjedis. Duke marrë në konsideratë progresin e arritur deri tani përmbushjen e detyrimeve në kuadër të përafrimit të direktivave evropiane në fushën e VNM-së, për të adresuar problematikat e konstatuar, vlerësojmë se do të ishte e panevojshme hartimi i një ligji të ri për VNM-në, në kushtet aktuale, pasi pjesa më e madhe e detyrimeve të kuadrit ligjor evropian në fushën e VNM-së është transpozuar në legjislacionin e brendshëm. Gjithashtu bërja e një ligji të ri do të sillte zgjatjen e procedurave për hartimin dhe miratimin e tij, si dhe do të prekte edhe çështje që nuk është e nevojshme të ndërhyhet në këtë moment. Kjo do të sillte edhe ndërhyrje në aktet e tjera nënligjore të mjedisit dhe VNM-së që lidhen me këtë ligj.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
* *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
* *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Procesi i Vlerësimit të Ndikimit në Mjedis kryhet për të gjitha projektet publike dhe private, të cilat duhet t’i nënshtrohen këtij procesi përpara miratimit të zhvillimit të tyre nga autoritetet përgjegjëse, me qëllim parandalimin e ndotjes në mjedis si dhe marrjen e masave për menaxhimin dhe konservimin e ekosistemeve. Për të gjitha opsionet e renditura më sipër, procesi i VNM-së prek të njejta grupe në shoqëri.

Konkretisht, Opsioni 1, i përzgjedhur, për ndryshimin e ligjit ekzistues prek grupet e mëposhtme:

* AKM
* Autoritetet përgjegjëse për miratimin e Zhvillimit (disa ministri, KKT, KKU, KM, etj.)
* si dhe komunitetin.

Ky opsion nuk ka ndikime të drejtpërdrejta mbi konkurrencën.

***Ndikimet ekonomike***

* Opsioni 1, parashikon të mos sjellë ndikime të drejtpërdrejta në Buxhetin e Shtetit, pasi është vlerësuar si e panevojshme të ketë shtesë strukturash, të shoqëruara me efekte financiare. Kostot në buxhetin e shtetit mund të lidhen me pagat e punonjësve të sektorit që mbulon VNM në Ministri, për fazën e hartimit të projektligjit.

***Ndikimet mjedisore***

Zbatimi i projekteve publike dhe private, kryesisht në zona me rëndësi të veçanta natyrore, mund të sjellë ndikime të rëndësishme negative në mjedis, si pasojë e madhësisë, natyrës apo vendndodhjes së tyre. Ky ndikim është i drejtpërdrejtë dhe mund të prekë kapacitetin bartës të mjedisit apo biodiversitetin e tij, ose mund të ketë ndikime të dëmshme mbi mjedisin; cilësinë e mjedisit apo të përbërësve të tij në një kohë të caktuar, e shprehur nëpërmjet treguesve fizikë, kimikë, biologjikë, estetikë apo të tjerë të mjedisit.

***Ndikimet sociale:***

* Shkaktimi në mënyrë të drejtpërdrejtë ose jo, i dëmtimit të mjedisit mund të vërë në rrezik jetën dhe shëndetin e njeriut, duke prekur cilësinë e jetës si rezultat i ndikimit mbi tokën, ujin, detin, ajrin, pyjet, klimën, shëndetin e njeriut, florën dhe faunën, peizazhin natyror, pasuritë materiale, trashëgiminë kulturore, duke pasur parasysh lidhjet e tyre të ndërsjella.
* Pjesëmarrje e publikut në procedurat e vendimmarrjes mjedisore, ku Autoritetet publike, fusha e veprimit të të cilave përfshin funksione të lidhura me mbrojtjen e mjedisit, brenda kompetencave të tyre, nxitin informimin, ndërgjegjësimin dhe të drejtën e publikut/komunitetit për vendimmarrje mjedisore përpara se të miratohet projekti.
* Shtimi i bizneseve të eko-turizmit (biznese miqësore ndaj mjedisit), kryesisht në zona mjedisore ku veprimtaritë ekonomike nuk prekin në mënyrë të rëndësishme negative mjedisin, apo në zona ku nga zbatimi i projekteve nuk ka ndikime të rendësishme negative në mjedis.
* Shtimi i vizitorëve në zonat me rëndësi të vecanta natyrore, të cilat lidhen me cilësinë e habitateve natyrorë nga ndikimi mjedisor i zbatimit të projekteve. Referuar të dhënave dhe statistikave të vëna në dispozicion nga Agjencia Kombëtare e Zonave të Mbrojtura, është projektuar edhe pritshmëria mbi rritjen e të ardhurave në buxhetin e shtetit, nga vizitorët në zonat me rëndësi të veçantë, të stimuluar nga mbrojtja më e mirë dhe efektet pozitive që parashikohet të ofrojë ky projektligj. Këto parashikime janë reflektuar në shtojcën 2/a të këtij dokumenti.

Vlerësimi i të tre Opsioneve u krye duke analizuar:

* Numrin e dispozitave dhe neneve që ndryshohen dhe shtohen për të arritur qëllimet/objektivat e këtij projektakti. Krahasimi është bërë duke u nisur nga numri total i neneve të projektligjit ekzistues dhe nenet që ndryshohen dhe shtohen.
* Parandalimin e ndotjes në mjedis nëpërmjet realizimit të procesit të vlerësimit të ndikimit në mjedis, të projekteve publike dhe private, përpara se ato të marrim miratimin për zhvillimin e tyre;
* Përmirësimin e cilësisë së habitateve natyrorë në zona me rëndësi të vecantë natyrore;
* Detyrimin për përputhshmërinë e plotë të direktivës përkatëse të VNM-së.
* Ngritja e një sistemi cilësor të monitorimit të ndikimeve të rendësishme në mjedis nga operatorët;
* Forcimi i masave ndërshkuese në rast moszbatimi të kërkesave të legjislacionit për VNM-në.

Në përfundim, nisur nga analiza e mësipërme, u arrit në konkluzionin që opsioni 1, është opsioni më i preferuar, i cili konsiston në paraqitjen e projektaktit në formën e projektligjit “Për disa shtesa dhe ndryshime në Ligjin nr. 10440, date 07.07.2011 “Për vlerësimin e ndikimit në mjedis”, i ndryshuar.

Ky opsion ka avantazh nga dy opsionet e tjera, pasi nëpërmjet këtij opsioni përvec analizës së sipërcituar, vlerësohet se arrihet në një numër të vogël dispozitash ligjore, përputhshmëria e plotë e këtij akti me direktivën përkatëse të VNM-së.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Kriteret që tregojnë arritjen e objektivit për ndryshimin e ligjit të vlerësimit të ndikimit në mjedis janë:

* **Efektivitet në** realizimin e procesit të vlerësimit të ndikimit në mjedis, të projektve publike dhe private, përpara se ato të marrim miratimin për zhvillimin e tyre;
* **Aftesia** për të adresuar përgjegjësitë e autoriteteve përgjegjëse në drejtim të pjesëmarrjes dhe informimit të hershëm të publikut në procedurat e vendimmarrjes mjedisore;
* **Aftësia për të** ngritur një sistem të monitorimit të ndikimeve të rëndësishme në mjedis gjatë ndërtimit dhe zbatimit të projekteve publike dhe private;
* **Efektivitet në** zbatimin e procesit të VNM-së, nëpërmjet forcimit të kundërvajtjeve administrative dhe sanksioneve në rast të mos zhvillimit të procedurës së VNM-së apo shkeljes së kushteve të përcaktuara në Deklaratën Mjedisore ose Vendimin për VNM paraprake në varësi të projektit.

*Matrica e performances*

|  |  |  |  |  |
| --- | --- | --- | --- | --- |
| ***Kriteret*** | ***Pesha*** | ***Opsioni 0***(nuk do te kete ndryshim /politike te re) | ***Opsioni 1*** (Hartimi i aktit ligjor per ndryshimin e ligjit ekzistues) | ***Opsioni 2*** hartimi i nje ligji te ri |
| **Efektivitet në** forcimin e detyrimit që Autoriteti përgjegjës për miratimin e zhvillimit për një projekt publik ose privat, përpara vendimit për dhënien ose jo të miratimit të zhvillimit, sigurohet që projekti t’i jetë nënshtruar procesit të VNM-së dhe, në varësi të projektit, të jetë pajisur me Deklaratë Mjedisore ose Vendim për VNM paraprake | *5* | *1 (5)* | *4 (20)* | *3 (15)* |
| **Aftesia për të adresuar** pjesëmarrjen dhe informimin e hershëme të publikut në procedurat e vendimmarrjes mjedisore | *3* | *1 (3)* | *3 (9)* | *3 (9)* |
| **Aftësia për të** ngritur një sistem të monitorimit të ndikimeve të rëndësishme në mjedis gjatë ndërtimit dhe zbatimit të projekteve publike dhe private | *5* | *0 (0)* | *4 (20)* | *3 (15)* |
| **Efektivitet në** forcimin e kundërvajtjeve administrative dhe sanksioneve në rast të mos zhvillimit të procedurës së VNM-së apo shkeljes së kushteve të përcaktuara në Deklaratën Mjedisore ose Vendimin për VNM paraprake në varësi të projektit | *4* | *0 (0)* | *2 (8)* | *2 (8)* |
| ***Efektivitet -Kosto*** | *3* | *2 (6)* | *5 (15)* | *3(9)* |
| ***Piket*** |  | ***14*** | ***72*** | ***56*** |

Opsioni i preferuar është hartimi dhe miratimi i projektligjit “Për disa shtesa dhe ndryshime në Ligjin nr. 10440, date 07.07.2011 “Për vlerësimin e ndikimit në mjedis”, i ndryshuar pasi bazuar në analizën e dispozitave dhe neneve që ndryshohen/shtohen u arrit në përfundimin se nuk është e nevojshme të hartohet një ligj i ri, pasi në fillim është bërë analiza e vlerësimit të boshllëqeve ligjore, nëpërmjet të cilit u identifikuan ndërhyrjet që duheshin bërë për të përmbushur objektiavat e pëcaktuara. Reflektimi i tyre në ligjin ekzistues të vitit 2011, nëpërmjet ndryshimeve të propozuara nuk përbënin më shumë se 50% të dispozitave të ligjit, kështu që u konkludua që opsioni që do të zgjidhej ishte rishikimi i ligjit në fuqi dhe jo hartimi i një ligji te ri. Për më tepër nuk do të arrinim përmbushjen e detyrimeve në kuadër të përafrimit të rekomandimeve të BE-së për të transpozuar 100 % Direktivën Për vlerësimin e efekteve në mjedis të disa projekteve publike dhe private 2011/92/EU, amenduar me Direktivën 2014/52/EU.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Ministria e Turizmit dhe Mjedisit, së bashku me institucionet e saj të varësisë, është njësia përgjegjëse për monitorimin e zbatueshmërisë së tij, pas miratimit të këtij propozimi.

Pengesat e mundshme mund të hasen gjatë zbatimit nga autoritetet përgjegjëse për miratimin e zhvillimit të projekteve publike apo private që duhet ti nënshtrohen paraprakisht procesit të VNM, si dhe në përcaktimin e sistemit të monitorimit të ndikimeve të rëndësishme në mjedis, si pasojë e zbatimit të projekteve publike dhe private, kryesisht në zona me rëndësi të veçanta natyrore.

Gjatë zbatimit të projektligjit të propozuar për të arritur qëllimet e politikës, do të ndërmerren masat e mëposhtme:

1. Përcaktimi i detyrimit që Autoriteti përgjegjës për miratimin e zhvillimit për një projekt publik ose privat, përpara vendimit për dhënien ose jo të miratimit të zhvillimit, sigurohet që projekti t’i jetë nënshtruar procesit të VNM-së dhe, në varësi të projektit, të jetë pajisur me Deklaratë Mjedisore ose Vendim për VNM paraprake;
2. Angazhimi i publikut në procedurat e vendimmarrjes mjedisore
3. Krijimi sistemit të vetmonitorimit të ndikimeve në mjedis gjatë ngërtimit dhe zbatimit të projekteve publike dhe private;
4. Sigurimi i një kuadri ligjor dhe institucional për përcaktimin e kundërvajtjeve administrative dhe sanksioneve në rast të mos zhvillimit të procedurës së VNM-së apo shkeljes së kushteve të përcaktuara në Deklaratën Mjedisore ose Vendimin për VNM paraprake në varësi të projektit;

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Projektligji përmban dispozita të dedikuara në nene specifike për përcaktimin e autoriteteve përgjegjëse për miratimin e zhvillimit të projekteve publike apo private që duhet ti nënshtrohen paraprakisht procesit të VNM, si dhe në përcaktimin e sistemit të monitorimit të ndikimeve të rëndësishme në mjedis, si pasojë e zbatimit të projekteve publike dhe private, kryesisht në zona me rëndësi të veçanta natyrore, përmes ndarjes së qartë të përgjegjësive midis organeve/institucione qendrore e vendore dhe shmangien e mbivendosjes.

Treguesit për matjen e qëllimeve konsistojnë në monitorimin e ndikimeve të rëndësishme në mjedis, si pasojë e zbatimit të projekteve publike dhe private.

Treguesit për të matur arritjen e qëllimeve të politikës për vlerësimin e ndikimit në mjedis janë si më poshtë:

* Dhënia e aktit të miratimit të zhvillimit nga autoritetet përgjegjëse për miratimin e zhvillimit, i cili përmban detyrimisht kushtet e përcaktuara në Deklaratën Mjedisore apo Vendimin për VNM paraprake;
* Krijimi dhe administrimi i regjistrit të projekteve që janë pajisur me Deklaratën Mjedisore apo Vendimin për VNM paraprake;
* Krijimi i sistemit të monitorimit të projekteve që janë pajisur me Deklaratën Mjedisore apo Vendimin për VNM paraprake;
* Shtimi i rasteve ku përfshirja e publikut ka ndikuar në vendimmarrjen për lëshimin e Deklaratës Mjedisore apo Vendimit për VNM paraprake;
* Numri i masave administrative apo saknsioneve të ndërmarra nga struktura përgjegjëse për inspektimin ë fushën e mjedisit.

**Raporti i vlerësimit të ndikimit - Shtojca2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit në mijë lekë); krahasuar me status quo-në*.**

**OPSIONI 1:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1  | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  | 1.000000 | 0.952835 | 0.907894 | 0.865073 | 0.824271 | 0.785394 | 0.748351 | 0.713055 | 0.679423 | 0.647378 |
| Kosto për buxhetin  | 400 | 200 |  |  |  |  |  |  |  |  |
| Kosto për buxhetin – në vazhdim  |  |  |  |  |  |  |  |  |  |  |
| Kosto për biznesin – njëherë |  |  |  |  |  |  |  |  |  |  |
| Kosto për biznesin – në vazhdim\* (Gjobat e aplikuara per zhvillim aktiviteti pa DM apo vendim ose mos respektim I kushteve te tyre ndaj subjekteve) | 30,000 | 30,000 | 30,000 | 25,000 | 25,000 | 25,000 | 25,000 | 25,000 | 20,000 | 20,000 |
| Kosto për grupet e tjera – njëherë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  | **30,400** | **30,200** | **30,000** | **25,000** | **25,000** | **25,000** | **25,000** | **25,000** | **20,000** | **20,000** |
| **Kosto e zbritur në total** = Kosto në total x faktorin zbritës | **30,400** | **28,775.62** | **27,236.82** | **21,626.825** | **20,606.775** | **19,634.85** | **18,708.775** | **17,826.375** | **13588.46** | **12947.56** |
| Përfitimi për buxhetin – në vazhdim*(te ardhurave nga hyrja e vizitoreve ne Shqipëri si rrjedhojë e përmirësimit të cilësisë së mjedisit)* | 4,000 | 4,300 | 5,000 | 5,500 | 6,500 | 6,500 | 6,500 | 6,500 | 6,500 | 7,000 |
| Përfitimi për biznesin – njëherë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Përfitim për buxhetin – në vazhdim \*(Gjobat e aplikuara per zhvillim aktiviteti pa DM apo vendim ose mos respektim I kushteve te tyre) | 30,000 | 30,000 | 30,000 | 25,000 | 25,000 | 25,000 | 25,000 | 25,000 | 20,000 | 20,000 |
| **Përfitimi në total** | **34,000** | **34,300** | **35,000** | **30,500** | **31,500** | **31,500** | **31,500** | **31,500** | **26,500** | **27,000** |
| **Perfitimi zbritur në total** = Përfitimi në total x faktorin zbritës | **34,000** | **32,682** | **31,776** | **26,385** | **25,965** | **24,740** | **23,573** | **22,461** | **18,005** | **17,479** |
| **Vlera aktuale e kostos në total**  | 255,191 |
| **Vlera aktuale e përfitimit në total** | 313,300 |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total | 58,109 |

\*Në zërin *“Kosto për biznesin – në vazhdim”* dhe “*Përfitim për buxhetin në vazhdim*” është planifikuar fond, i cili do të përthithet nga subjektet (zhvilluesit) që zhvillojnë një projekt pa ju nënshtruar procesit te VNM-së dhe pa u pajisur me Deklaratë Mjedisore apo Vendim për VNM praprake, ose për ato raste që janë pajisur me Deklaratë Mjedisore apo Vendim për VNM praprake por që nuk zbatojnë kushtet e përcaktuara në to. Llogaritja e këtij fondi është bazuar në të ardhurat vjetore të buxhetit të shtetit nga gjobat e vendosura për subjektet që kanë operuar pa leje mjedisi ose për rastet që kanë leje mjedisi nuk kanë zbatuar kushetet e përcaktuara në lejen e mjedisit, duke qënë se subjektet që i nënshtrohen procedurës së VNM-së, në shumicën e rasteve pajisen edhe me leje mjedisi.

**Raporti i vlerësimit të ndikimit - Shtojca2/b**

***Tabelë: Vlera aktuale neto në total e çdo opsioni***

|  |  |
| --- | --- |
| **Opsioni** | **Vlera aktuale neto në mijë lekë** |
| **Kosto** | **Përfitimi** |
| Opsioni 1 | 255,000 | 313,300 |
| Opsioni 2 | 255,000 | 313,300 |

Pavarësisht se opsioni 1 dhe 2 kanë të njëjtat vlera neto në total kosto/përfitim, është përzgjedhur opsioni 1, pasi përzgjedhja e opsionit 2 do të sillte zgjatjen e procedurave për hartimin dhe miratimin e tij, si dhe do të prekte edhe çështje që nuk është e nevojshme të ndërhyhet në këtë moment.